
Andersens Maskinfabrik A/S, der fremstiller mindre transportvogne og gaffelløftere, har i de senere år været inde i en kraftig ekspansion og beskæftiger på nuværende tidspunkt i alt ca. 400 mennesker.
Denne udvikling har gjort det nødvendigt at gøre organisationsstrukturen til genstand for en nærmere vurdering.

Lederne af følgende afdelinger er på nuværende tidspunkt direkte underlagt direktør Andersen:

1. Indkøb

2. Regnskab

3. Personale

4. Salg 1 (Stor-kbh.)

5. Salg 2 (Sjælland og Fyn)

6. Salg 3 (Jylland)

7. Eksport

8. Lager

9. Produktudvikling

10. Produktionsplanlægning

11. Fabrikation (transportvogne)

12. Fabrikation (gaffelstablere)

13. Tegnestue

Regnskabsafdelingen består af flg. underafdelinger:

a. Finansbogholderi

b. Driftsbogholderi

c. Kalkulation

Hver salgsafdeling består af:

a. Ordrekontor

b. Korrespondance

c. Salgskonsulenter

Lageret er opdelt i 2 underafdelinger:

a. Råvarer, hjælpematerialer mv.

b. Færdigvarer

Hver fabrikationsafdeling er opdelt i flg. underafdelinger:

a. Dreje- og fræseværksted
b. Svejseværksted

c. Montage

Direktør Andersen føler sig stærkt overbelastet og anser den nuværende organisation for uhensigtsmæssig på længere sigt.

1. Tegn den nuværende organisationsplan

2. Kom med et forslag til en ny organisationsplan, hvor Andersen højst får 4-5 direkte underordnede…

